แบงก์โน้ตส์
ใครใจบุญต้องติดตามกันที่นี่....
21 มี.ค. 2555

บอกบุญ
ใครใจบุญต้องติดตามกันที่นี่....
การประชุมคณะรัฐมนตรี (ครม.) สัญจร ที่ จ.ภูเก็ต มีมติเห็นชอบมาตรการภาษี เพื่อส่งเสริมการพัฒนาเด็กและเยาวชนที่ถูกดำเนินคดี ด้วยการอนุมัติหลักการร่างพระราชกฤษฎีกาออกตามความในประมวลรัษฎากรว่าด้วยการยกเว้นรัษฎากร (ฉบับที่ ...) พ.ศ. ...
1.ยกเว้นภาษีเงินได้บุคคลธรรมดา สำหรับเงินได้เป็นจำนวน 2 เท่าของจำนวนเงินที่บุคคลธรรมดาได้จ่ายให้แก่โครงการฝึกอบรมอาชีพและการจัดกิจกรรมที่เกี่ยวข้องกับการบำบัด แก้ไข ฟื้นฟู และสงเคราะห์เด็กและเยาวชนในสถานพินิจและคุ้มครองเด็กและเยาวชน และศูนย์ฝึกอบรมเด็กและเยาวชนในสังกัดกระทรวงยุติธรรม
2.ยกเว้นภาษีเงินได้นิติบุคคล สำหรับเงินได้เป็นจำนวน 2 เท่าของรายจ่ายที่บริษัทหรือห้างหุ้นส่วนนิติบุคคลได้จ่ายให้แก่โครงการฝึกอบรมอาชีพและการจัดกิจกรรมที่เกี่ยวข้องกับการบำบัด แก้ไข ฟื้นฟู และสงเคราะห์เด็กและเยาวชนในสถานพินิจและคุ้มครองเด็กและเยาวชน และศูนย์ฝึกอบรมเด็กและเยาวชนในสังกัดกระทรวงยุติธรรม
รัฐบาลปูแดง บอกว่า นี่เป็นมาตรการภาษีซึ่งจะมีส่วนในการสร้างความมั่นคงของชีวิตและสังคม 
เพียงแต่กระทรวงการคลังต้องหาทางชักจูงให้ภาคธุรกิจเอกชนเข้ามามีส่วนร่วมกับภาครัฐในการพัฒนาการเรียนการสอน และมุ่งสร้างโอกาสทางการศึกษา โดยคำนึงถึงการสร้างความเสมอภาคและความเป็นธรรมให้เกิดขึ้นแก่ประชากร รวมถึงเด็กและเยาวชนที่กระทำผิดทั่วประเทศ
ใครจะร่วมบุญช่วยสังคม ขอเชิญซ่าละล้า